Document ID: 32000R1631

32000R1631
L 187/25
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1631/2000 НА КОМИСИЯТА
от 25 юли 2000 година
за изменение на Регламент (ЕИО) № 2077/85 относно подробни правила за прилагане на системата на помощи при производството за консервите от ананас и за определяне на сумата на помощта за консервите от ананас и на минималната цена, платима на производителите на ананаси за 2000-2001 пазарна година
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 525/77 на Съвета от 14 март 1977 г. относно установяване система на производствени помощи за консерви от ананас (1), последно изменен с Регламент (ЕИО) № 1699/85 (2), и по-специално член 8 от него,
като има предвид, че:
(1)
Регламент (ЕИО) № 2077/85 на Комисията (3), последно изменен с Регламент (ЕИО) № 2033/91 (4), определя подробните правила за прилагане на системата на помощи, установена с Регламент (ЕИО) № 525/77, и по-специално продуктите, за които се предоставя помощ.
(2)
Секторът на преработените ананаси в Общността произвежда, освен консерви от цели ананаси или ананаси на парчета, също и консерви „crush“ (малки късчета или дребни парченца от плода), получени чрез смачкване на плодовете, представени под формата на фино надробени ананаси. Следователно е необходимо да бъдат определени по-точно продуктите, за които се предоставя помощ, и за тази цел да се направят съответните изменения в Регламент (ЕИО) № 2077/85.
(3)
Регламент (ЕИО) № 1558/91 на Комисията (5), на който се позовава член 1, параграф 2 от Регламент (ЕИО) № 2077/85, бе отменен и заменен с Регламент (ЕО) № 504/97 на Комисията от 19 март 1997 г. относно установяване на подробни правила за прилагане на Регламент (ЕО) № 2201/96 на Съвета по отношение на режима на производствена помощ за продукти от преработени плодове и зеленчуци (6), последно изменен с Регламент (ЕО) № 1607/1999 (7). Необходимо е в посочения параграф да се укажат съответните позовавания на Регламент (ЕО) № 504/97.
(4)
Следва да се определят минималната цена и помощта за производство на консерви от ананас за 2000-2001 пазарна година на базата на членове 4 и 5 от Регламент (ЕИО) № 525/77, като се разграничат двата вида продукти, определени в член 1 от Регламент (ЕИО) № 2077/85.
(5)
Управителният комитет за продуктите от преработени плодове и зеленчуци не е представил становище в срока, определен от неговия председател,
ПРИЕ НАСТОЯЩИЯ РЕГЛАМЕНТ:
Член 1
Член 1 от Регламент (ЕИО) № 2077/85 се заменя със следното:
„Член 1
1. За целите на системата на помощи при производството, предвидена с Регламент (ЕИО) № 525/77, „консерви от ананас“ означава обелени и издълбани отвътре ананаси, преминали през термична обработка, опаковани в херметически затворени съдове, съдържащи като запълваща течност захарен сироп и/или натурален плодов сок, включени в код по КН ex 2008 20 51, ex 2008 20 59, ex 2008 20 71, ex 2008 20 79, ex 2008 20 91 и ex 2008 20 99, и
а)
представени като цели плодове или плодове на парчета, с нетно отцедено тегло на плода най-малко равно на 58 % от нетното тегло на консервата или
б)
представени на фино надробени малки късове или дребни парченца, с нетно отцедено тегло на плода, най-малко равно на 73 % от нетното тегло на консервата.
2. За настоящата система на помощи за производство се прилагат член 1, параграф 2, букви о) и п), членове 3 и 4, член 7, параграфи 1, 2 и 4, членове 8, 9 и 10, член 11, параграф 1, членове 14 и 15, член 16, параграфи 2-7 от Регламент (ЕО) № 504/97.“
Член 2
За 2000-2001 пазарна година:
а)
минималната цена, посочена в член 4 от Регламент (ЕИО) № 525/77, за плащане на производителите на ананаси, се определя на 41,413 EUR на 100 килограма нето от производителя;
б)
сумата на помощта за производство на консерви от ананас, посочена в член 5 от този регламент, се определя на 111,925 EUR на 100 килограма нето, за продуктите, посочени в член 1, параграф 1, буква а) от Регламент (ЕИО) № 2077/85, и на 240,067 EUR на 100 килограма нето, за продуктите, посочени в буква б) от същия параграф.
Член 3
Настоящият регламент влиза в сила в деня на публикуването му в Официален вестник на Европейските общности.
Той се прилага от 1 юни 2000 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 25 юли 2000 година.

Labels: 3
17
19
5